b"\n_START_ARTICLE_\nRapha\xc3\xabl Confiant\n_START_PARAGRAPH_\nRapha\xc3\xabl Confiant (s. 25. tammikuuta, 1951 Le Lorrain, Martinique) on martiniquelainen kirjailija, joka tunnetaan erityisesti kreolinkielisen kirjallisuuden edustajana.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nConfiant opiskeli englantia ja valtiotieteit\xc3\xa4 Provencen yliopistossa. 1970-luvulla h\xc3\xa4n ryhtyi puolustamaan kiivaasti kreolikielen k\xc3\xa4ytt\xc3\xb6\xc3\xa4 ja ty\xc3\xb6skenteli my\xc3\xb6hemmin Jean Bernab\xc3\xa9n ja Patrick Chamoiseaun kanssa kreoliliikkeen perustamiseksi. He kirjoittivat yhdess\xc3\xa4 kreoliliikkeen merkitt\xc3\xa4v\xc3\xa4n tekstin Eloge de la cr\xc3\xa9olit\xc3\xa9 (Kreolisuuden ylistys) (1989) ja lis\xc3\xa4ksi muita teoreettisia tekstej\xc3\xa4. Kreoliliikett\xc3\xa4 luonnehditaan usein reaktioksi N\xc3\xa9gritude-liikkeelle, joka korostaa Antillien asukkaiden afrikkalaista alkuper\xc3\xa4\xc3\xa4. Toisaalta kreoliliike korostaa sit\xc3\xa4, ett\xc3\xa4 Antillien asukkaiden tausta ja kulttuuri ovat hyvin monimuotoisia, sill\xc3\xa4 niiden juuret ovat muun muassa Kiinassa, Intiassa ja Euroopassa. Liike pyrkii ymm\xc3\xa4rt\xc3\xa4m\xc3\xa4\xc3\xa4n Antillien asukkaiden erilaisia identiteetteja ja historioita tarkastelemalla niit\xc3\xa4 kirjallisuuden ja kielen kautta ja v\xc3\xa4ltt\xc3\xa4m\xc3\xa4ll\xc3\xa4 yleistyksi\xc3\xa4 ja tarkastelemalla sen sijaan eri kieli\xc3\xa4 ja identiteetteja._NEWLINE_Julkaistuaan ensimm\xc3\xa4iset kreolinkieliset romaaninsa, joiden myynti oli kehno, Confiant otti uudenlaisen asenteen ja julkaisi 1988 ensimm\xc3\xa4isen ranskankielisen romaaninsa Le N\xc3\xa8gre et l'Amiral, joka sijoittuu toisen maailmansodan aikaan Martiniquelle. Ranskan kirjallinen v\xc3\xa4ki tervehti sit\xc3\xa4 uutena \xc3\xa4\xc3\xa4nen\xc3\xa4 ranskankielisess\xc3\xa4 kirjallisuudessa. H\xc3\xa4n oli v\xc3\xa4h\xc3\xa4ll\xc3\xa4 saada Goncourt-palkinnon 1991 toisella ranskankielisell\xc3\xa4 romaanillaan Eau de Caf\xc3\xa9 ja on siit\xc3\xa4 pit\xc3\xa4en kirjoittanut ranskaksi ja k\xc3\xa4\xc3\xa4nt\xc3\xa4nyt ranskaksi ensimm\xc3\xa4iset kreolinkieliset romaaninsa. Tuoreimmat romaaninsa h\xc3\xa4n on omistanut Ranskan l\xc3\xa4nsi-Intian merkitt\xc3\xa4vien tapahtumien muistop\xc3\xa4iville, kuten 1902 Mount Pel\xc3\xa9en purkaukselle (Nu\xc3\xa9e Ardente, 2002), ja Intiasta 1854 tulleille palvelijoille (La Panse du Chacal, 2004)._NEWLINE_Confiant kirjoittaa sek\xc3\xa4 kreoliksi ett\xc3\xa4 ranskaksi ja luennoi Antillien ja Guyanan yliopistossa (UAG)."